Bráðum koma blessuð jólin er yfirskrift jóladagskrár Árbæjarsafns sem boðið verður upp á sunnudagana 9. og 16. des n.k . Jóladagskráin er ómissandi hluti aðventunnar í borginni enda leitun að stað sem er eins notalegt og skemmtilegt að heimsækja á þessum tíma árs . Dagskráin er á öllu safnsvæðinu og geta ungir sem aldnir rölt á milli húsanna og fylgst með undirbúningi jólanna eins og hann var hér áður fyrr . Í Árbænum sitja fullorðnir og börn með vasahnífa og skera út laufabrauð en uppi á baðstofulofti er spunnið og prjónað . Í Efstabæ er jólaundirbúningurinn kominn á fullt skrið og skatan komin í pottinn . Í hesthúsinufrá Garðastræti eru búin til tólgarkerti og kóngakerti eins og í gamla daga . Að vanda býður Dillonshús upp á ljúffengar og hefðbundnar jólaveitingar . Börn ( 17 ára og yngri ) , ellilífeyrisþegar ( 67 + ) og öryrkjar : Ókeypis aðgangur